ЩIыпIэ жыжьэм.

Адыгагъэр и хабзэу, щIакIуэ хужьыр и унэу
Триджащ гъащIэ гъуэгум адыгэлIыр щIы гъунэм.
Дэнэ щыIэ и унэр, дэнэ щыIэ и уанэр?
Щхьэ къэкIуа гущIэгъуншэу апхуэдэу зэманыр?

Ар щытакъым лейзехьэу, зэрихьамэ гуапагъэщ,
Абы и цIэр къраIуэм къыхагъэщыр дахагъэщ.
И къуажэжьыр къигъанэу ибгынащ и щIыналъэр;
Куэдрэ и гум къокIыж и нэхъыжьхэм я псалъэр...

Илъэс бжыгъэр мыкуэдми уэсу тхъуащ абы и щхьэр.
ЩIэтщ и нэгу псыхъуэ Iуфэр, щIэтщ и нэгум псынащхьэр,
УIащхьэмахуэ и лъапэм щыIэу жэщкIэйопщIыхьыр;
Зыгъэтхъуари аращ. Абы арщ и гум щIыхьэр.

(С)kunash